टिकट बंटवारे के मुताबिक मुख्यमंत्री सिद्धारमैया चामुंडेश्वरी सीट से ही चुनाव लड़ेंगे। उन्होंने ट्वीट कर उत्तरी कर्नाटक के बाडामी विधान सभा क्षेत्र के लोगों का आभार जताया है, जिन्होंने सीएम से अनुरोध किया था कि बाडामी से चुनाव लड़ें। पार्टी ने सिद्धारमैया के बेटे यतीन्द्र को भी टिकट दिया है। वो वरुणा विधानसभा सीट से चुनाव लड़ेंगे। इस बीच, एआईएमआईएम ने कर्नाटक चुनाव में उम्मीदवार नहीं उतारने का फैसला किया है। एआईएमआईएम अब जेडीएस को समर्थन देगी। बता दें कि जेडीएस और बसपा में पहले ही गठबंधन हो चुका है।